CELEX: 62011TN0074
Language: hu
Date: 2011-02-01 00:00:00
Title: T-74/11. sz. ügy: 2011. február 1-jén benyújtott kereset — Omnis Group kontra Bizottság

26.3.2011   
            
            
               HU
            
            
               Az Európai Unió Hivatalos Lapja
            
            
               C 95/10
            
         2011. február 1-jén benyújtott kereset — Omnis Group kontra Bizottság
   (T-74/11. sz. ügy)
   2011/C 95/16
   Az eljárás nyelve: román
   
      Felek
   
   
      Felperes: Omnis Group Srl (Bukarest, Románia) (képviselő: D.-A.-F. Tarara ügyvéd)
   
      Alperes: az Európai Bizottság
   
      Kereseti kérelmek
   
   
               —
            
            
               A Törvényszék adjon helyt az alperes által a COMP/39.784 — Omnis/Microsoft ügyben 2010. december 1-jén hozott határozat megsemmisítésére irányuló jelen keresetnek;
            
         
               —
            
            
               a Törvényszék utalja vissza az ügyet határozathozatal végett a Bizottsághoz;
            
         
               —
            
            
               másodlagosan a Törvényszék maga határozzon az ügyben és adjon helyt a felperes panaszának.
            
         
      Jogalapok és fontosabb érvek
   
   Keresetében a felperes az EUMSZ 263. cikkével összhangban az alperes által a COMP/39.784 — Omnis/Microsoft ügyben 2010. december 1-jén hozott határozat megsemmisítését kéri, amely határozat elutasította a felperesnek a Microsoft állítólagos versenyellenes magatartásával kapcsolatos panaszát.
   Keresete alátámasztására a felperes a következő jogalapokra hivatkozik:
   
               1.
            
            
               Az első jogalap azon tényhez kapcsolódik, hogy a Microsoft társaság EAS/ERP (Entreprise Application Software/Entreprise Resource Planning) piacon elkövetett visszaélései vizsgálatának az alperes általi megtagadása megalapozatlan indokoláson nyugszik.
            
         
               2.
            
            
               A második jogalap azon a tényen alapul, hogy az alperes tévesen értékelte az ügy jelentőségét, és azon jogellenes és megalapozatlan következtetésre jutott, miszerint a felperes által felvetett kérdés nem releváns az Európai Unió számára.
            
         
               3.
            
            
               A harmadik jogalap azon a tényen alapul, miszerint az alperesnek a felperes panaszát elutasító határozata jogellenes és megalapozatlan, mivel megsérti a felperes jogait.
            
         
               4.
            
            
               A negyedik jogalap szerint az alperes a Microsoft állításait alátámasztó dokumentumok hiányában hozta meg határozatát, és e határozatból adódóan a panasz tárgyát képező versenyellenes magatartás tovább folytatódik, és ekképpen akadályozza a felperes fejlődését.